1. ΠΡΟΕΔΡΙΚΟΝ ΔΙΑΤΑΓΜΑ της 23/23 Μαρτ.1929 (ΦΕΚ Α΄121) Περί οργανώσεως φοιτητών του Πανεπιστημίου Θεσσαλονίκης. Έχοντες υπ΄ όψει τους Νόμ.3341 «περί ιδρύσεως Πανεπιστημίου εν Θεσσαλονίκη» και 3901 «περί κυρώσεως και τροποποιήσεως του Ν.Δ. της 21 Σεπτ.1926 «περί επαναφοράς εις ισχύν του Νόμ.3341 «περί ιδρύσεως Πανεπιστημίου εν Θεσσαλονίκη», προτάσει του επί της Παιδείας  και των Θρησκευμάτων Υπουργού, στηριζομένη εις απόφασιν της Συγκλήτου του Πανεπιστημίου Θεσσαλονίκης διατάσσομεν τάδε: Άρθρ.1.-1.Φοιτηταί του Πανεπιστημίου Θεσσαλονίκης προτιθέμενοι να καλέσωσιν εις Συνέλευσιν φοιτητάς μιας ή πλειόνων Σχολών ή ομάδα φοιτητών, οφείλουσι να ζητήσωσι προ εικοσιτεσσάρων ωρών παρά του Πρυτάνεως εγγράφως την προς τούτο άδειαν δηλούντες τον τόπον, την ημέραν και ώραν και τον σκοπόν της συνελεύσεως. Οι παραλείποντες τούτο ως και οι παρά την άρνησιν του Πρυτάνεως προβαίνοντες εις την πρόσκλησιν διώκονται πειθαρχικώς. 2.Εντός εικοσιτεσσάρων ωρών απο της συγκροτήσεως της συνελεύσεως οφείλουσιν οι προκαλέσαντες αυτήν να ανακοινώσωσιν εγγράφως εις τον Πρύτανιν τας ληφθείσας αποφάσεις, άλλως διώκονται πειθαρχικώς. Άρθρ.10.-Δια την εποπτείαν πάσης φύσεως φοιτητικών οργανώσεων ορίζει η Σύγκλητος κατ΄ έτος ένα ή πλείονας καθηγητάς. Εις τον αυτόν επί Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Άρθρ.2.-1.Αι συνελεύσεις, των φοιτητών δύνανται, τηρουμένων των διατάξεων του άρθρ.1, να λαμβάνωσι χώραν εντός κεκλεισμένου πανεπιστημιακού ειδικώς υπό του Πρυτάνεως οριζομένου χώρου. 2.Η εις τοιαύτην συνέλευσιν προσέλευσις επιτρέπεται μόνον εις τους φοιτητάς,ουδενός άλλου πλήν του διδακτικού και του διοικητικού προσωπικού του Πανεπιστημίου δυναμένου να παρευρίσκηται άνευ αδείας του Πρυτάνεως. Ως προς την τήρησιν της διατάξεως ταύτης είναι υπεύθυνοι οι την συνέλευσιν προσκαλέσαντες. Άρθρ.3.-Εάν συνέλευσις φοιτητών λαμβάνη χώραν εντός κεκλεισμένου πανεπιστημιακού χώρου, δικαιούται ο Πρύτανις ή ο κατ΄ εντολήν αυτού παριστάμενος εν τη συνελεύσει να διαλύση αυτήν, εάν εκτρέπηται του σκοπού, δι΄ ον εκλήθη, ή εάν διεξάγηται κατά τρόπον ανάρμοστον. Άρθρ.4.-Φοιτηταί προτιθέμενοι εν τη ιδιότητι αυτών να προσκαλέσωσι δημοσία φοιτητάς ή και μη φοιτητάς, όπως συμμετάσχωσιν εις εορτάς, τελετάς, διαλέξεις ή εκδρομάς, θεατρικάς παραστάσεις ή συναυλίας κ.τ.τ οργανουμένας είτε υπ΄ αυτών των προσκαλούντων είτε υπ΄ άλλων υποχρεούνται να ζητήσωσι προ τριών τουλάχιστον ημερών παρά του Πρυτάνεως εγγράφως την προς τούτο άδειαν. Οι παραλείποντες τούτο, ως και οι παρά την άρνησιν του Πρυτάνεως προβαίνοντες εις τας ανωτέρω ενεργείας, διώκονται πειθαρχικώς. Άρθρ.5.-1.Η σύστασις φοιτητικού σωματείου δέον να γνωστοποιήται εις τον Πρύτανιν εντός δέκα ημερών απο της ψηφίσεως του καταστατικού υπό της διοικήσεως του σωματείου, συνυποβαλλούσης αντίγραφον του καταστατικού. Ο Πρύτανις αποφαίνεται εντός δέκα ημερών, αν εγκρίνη την ίδρυσιν του σωματείου. Ωσαύτως υποβάλλεται εις τον Πρύτανιν προς έγκρισιν οιαδήποτε μεταβολή του καταστατικού του σωματείου. 2.Το αποτέλεσμα των αρχαιρεσιών ως και οιαδήποτε μεταβολή εις την διοίκησιν του σωματείου, έτι δε και η περί διαλύσεως του σωματείου απόφασις των μελών, γνωστοποιείται εις τον Πρύτανιν εντός δεκαπέντε ημερών. Άρθρ.6.-Εάν το υπό του Πρυτάνεως εγκριθέν φοιτητικόν σωματείον εκτρέπηται του εν τω καταστατικώ αναγραφομένου σκοπού δύναται η Σύγκλητος να άρη προσωρινώς ή διαρκώς την έγκρισιν. Άρθρ.7.-Φοιτηταί αποτελούντες μέλη της διοικήσεως σωματείου και παραλείποντες τας εν άρθρ.5 γνωστοποιήσεις προς τον Πρύτανιν ως και φοιτηταί εξακολουθούντες να είναι μέλη σωματείου μη εγκριθέντος υπό του Πρυτάνεως ή σωματείου, ου η έγκρισις ήρθη υπό της Συγκλήτου, διώκονται πειθαρχικώς. Άρθρ.8.-Κατόπιν αποφάσεως του Πρυτανικού Συμβουλίου προτάσει της Συγκλήτου δύνανται  να ενισχυθώσι  χρηματικώς  φοιτητικά σωματεία, ων η δράσις θεωρείται ωφέλιμος δια τους καθόλου σκοπούς του Πανεπιστημίου και την πνευματικήν και ηθικήν μόρφωσιν των φοιτητών. Σελ.585 Φοιτητές Πανεπιστημίου Θεσ/νίκης 31.Ε.ρ.1 Άρθρ.9.-1.Οι φοιτηταί του Πανεπιστημίου οσάκις εκ της φύσεως των πραγμάτων η ένεκα ιδιαιτέρων λόγων δεν είναι δυνατόν να παρίστανται εν συνόλω εις πανεπιστημιακήν η άλλην εορτήν, εκπροσωπούνται δι΄ αντιπροσωπείας, εκλεγομένης κατά το πρώτον δεκαήμερον του μηνός, Νοεμβρίου εκάστου πανεπιστημιακού έτους εκ φοιτητών εκάστης Σχολής. 2.Ο αριθμός των εξ εκάστης Σχολής εκλεγομένων φοιτητών προς συγκρότησιν της φοιτητικής αντιπροσωπείας, ως και ο τρόπος της εκλογής, ορίζονται υπό της Συγκλήτου. 3.Η Σύγκλητος εις εξαιρετικάς περιστάσεις δύναται να ορίζη ειδικήν φοιτητικήν αντιπροσωπείαν προς εκτέλεσιν ωρισμένης εντολής. 